**מה למדתי על עצמי? איך אני בצוות? (שעה)**

מטרות-  
1. החניך יסכם את תהליך הלמידה ומה תפקידו היה בקבוצה לאורך השנה  
2. החניך יחווה הסתכלות לאחור על המצב השנה שחלפה  
3. החניך יגלה על הזהות האישית שלו

מהלך-

1. סבב מה נשמע? (10 דקות)

כל חניך ישתף מה שלומו ואיך היה היום שלו.

1. משחק פתיחה (15 דקות)

משחק הקשור לעבודת צוות לבחירת המדריכים.

1. תהליך הלמידה האישי שלי (20 דקות)

כל חניך יקבל דף עם דמויות על עץ (נספח בסוף הפעולה) ושני טושים בצבעים שונים. נבקש להסתכל על הדמויות, ולבחור שתי דמויות אשר אחת מהן מתארת מי הייתי בתחילת השנה (לפני ההתנדבות) ומי אני היום (לאחר ההתנדבות), ולצבוע כל אחת בצבע אחר. אפשר להתייחס להכל - איפה הדמות ממוקמת בעץ, מה המספר שלה, איך היא עומדת, לאן היא מסתכלת, ליד מי היא נמצאת וכו.

לאחר שכל החניכים יבחרו נעשה סבב וכל אחד יספר מדוע בחר את שתי הדמויות האלה - איפה הוא היה בתחילת השנה ומה השתנה והביא אותו למקום שהוא נמצא בו היום.

1. סיכום אישי (15 דקות)

נחלק לכל חניך בריסטול, דבק, מספריים וכלי כתיבה. כל חניך יגזור את הדמויות שבחר מהדף המתארות את מי שהיה בתחילת שנה ומי שהוא היום, ידביק כל אחת מהן בקצה אחר של הבריסטול ויצייר מסלול מקווקו ביניהן. לאורך המסלול המקווקו כל אחד יכתוב שלבים או נקודות שהוא זוכר במיוחד בתהליך שעבר השנה. בעצם נקודות שגרמו לדמות שהיה בתחילת שנה להפוך לדמות שהוא היום. אפשר לקשט את הבריסטול ולהוסיף לו אופי מעבר למלל.

המדריך יחליט אם כל חניך ייקח את הבריסטול למזכרת או יכין לוח עם כל הבריסטולים של הקבוצה אשר יתלה בבית נוער.